ועדת הכספים, כנסת 22, פרוטוקול מספר 38, 2019-12-30 10:00

 << אורח >> משה שגיא: בוקר טוב.

 << אורח >> משה שגיא: אני מתכבד לפתוח את ישיבת ועדת הכספים.

 << אורח >> משה שגיא: כפי שאמרנו אנחנו מתחילים בבקשות לדיון מחדש.

 << אורח >> משה שגיא: יש שתי בקשות לדיון מחדש כאן, ויש בקשה שלישית לדיון מחדש אבל אני לא מביא את זה.

 << אורח >> משה שגיא: על זה נדבר.

אחמד טיבי: באיזה משרד?

 << אורח >> משה שגיא: משרד המשפטים.

אחמד טיבי: יש תחבורה?

 << אורח >> משה שגיא: יש תחבורה.

 << אורח >> משה שגיא: אבל אנחנו מעבירים את זה.

אחמד טיבי: לא, אני רוצה לבקש ממך לאשר.

 << אורח >> משה שגיא: אה, יופי.

 << אורח >> משה שגיא: אנחנו מתחילים.

 << אורח >> משה שגיא: טמיר, תגיד.

 << אורח >> משה שגיא: רשות המסים.

טמיר כהן: זה הכול – זה רשות המסים, כלכלה, חשכ"ל.

 << אורח >> משה שגיא: יהיו דיונים על הנושא של משרד האוצר.

טמיר כהן: זה לא האוצר, זה העודפים.

 << אורח >> משה שגיא: מי בעד הרביזיה?

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד – מיעוט

 << אורח >> משה שגיא: נמנעים – אין

 << אורח >> משה שגיא: הרביזיה לא התקבלה.

 << אורח >> משה שגיא: משרד התחבורה, בבקשה.

טמיר כהן: הודעה נוספת שהייתה ברביזיה זה 40013 – משרד התחבורה.

טמיר כהן: חבר הכנסת ינון אזולאי, אחד המגישים, הסיר אותה.

טמיר כהן: אז רק תגיד לפרוטוקול.

ינון אזולאי: אני מסיר את הרביזיה.

טמיר כהן: נשארו רביזיות של חברי הכנסת מלכיאלי וינקילביץ'.

טמיר כהן: צריך להצביע.

 << אורח >> משה שגיא: אני מצביע על הרביזיה של התחבורה.

 << אורח >> משה שגיא: מי בעד הרביזיה?

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד – מיעוט

 << אורח >> משה שגיא: נמנעים – אין

 << אורח >> משה שגיא: הרביזיה לא התקבלה.

 << אורח >> משה שגיא: תודה רבה.

 << אורח >> משה שגיא: יש רביזיה של משרד המשפטים אבל על זה נדבר אחר כך.

אחמד טיבי: אבל את תחבורה סיימנו, כן?

 << אורח >> משה שגיא: כן.

 << אורח >> משה שגיא: אנחנו עוברים להעברות תקציביות.

 << אורח >> משה שגיא: שתי בקשות תקציביות שהיו ברביזיות.

טל שחם: טל שחם, אגף תקציבים.

טל שחם: הפנייה נועדה לתקצוב סך של 11,120 אלף שקל לניהול בפיתוח מודלי פער מותנה ביצועים של עובדי המדינה על-ידי אגף השכר והסכמי עבודה במשרד האוצר.

טל שחם: התקציב נועד לעדכון שיטות שאינן עדכניות ולחישוב גובה התגמול.

 << אורח >> משה שגיא: הבנו.

 << אורח >> משה שגיא: צריך לזכור כל הזמן שגם אני שלמדתי בחינוך העצמאי יודע לקנות בלי נקודות.

 << אורח >> משה שגיא: צריך הסבר.

 << אורח >> משה שגיא: בשבוע שעבר אמרה לי הגברת – אני תכף אשאל את שמה – היא אומרת, זה לא נושא של משרד האוצר, זה נושא של הסכמי שכר של העובדים.

 << אורח >> משה שגיא: אז אם את יכולה להגיד במשפט את שמך ואת תפקידך.

אתי שגיא: אני אתי שגיא מאגף השכר במשרד האוצר.

אתי שגיא: התקנה הזאת נועדה לפתח, לעדכן ולשלם לעובדי המדינה מודלים שאנחנו מפתחים לתגמול ולתמרוץ עובדים לצורך ייעול ושיפור שירות המדינה.

 << אורח >> משה שגיא: למה הכסף הזה מיועד?

אתי שגיא: זה כסף של כל משרדי הממשלה.

אתי שגיא: ראשית הוא משרת את כל משרדי הממשלה לפיתוח ולעדכון מודלים לתגמול ולתמרוץ עובדי המדינה.

 << אורח >> משה שגיא: זה לעובדים, זה לא משרד האוצר - -

אתי שגיא: לא.

אתי שגיא: זה לכל עובדי שירות המדינה.

 << אורח >> משה שגיא: אני ממליץ לאשר את זה.

 << אורח >> משה שגיא: זה נושא של העובדים.

 << אורח >> משה שגיא: מי בעד אישור הפניות?

אורית פרקש הכהן: יש לי שאלה.

 << אורח >> משה שגיא: אבל למה באמצע ההצבעה?

אורית פרקש הכהן: זה לפני ההצבעה.

 << אורח >> משה שגיא: כבר התחלנו להצביע.

אורית פרקש הכהן: זה 11 מיליון שקלים.

אורית פרקש הכהן: מה התקציב הכולל של הממונה על השכר לשנה?

אתי שגיא: אני יכולה להגיד לך על התקציב שלי.

אתי שגיא: אני לא יודעת של כל הממונה על השכר.

 << אורח >> משה שגיא: היא לא הממונה על השכר.

 << אורח >> משה שגיא: זה העובדים.

אתי שגיא: זה תקציב ייעודי לתגמול ותמרוץ עובדים.

אתי שגיא: זה לא קשור לתקציב אחר.

 << אורח >> משה שגיא: מי בעד הפניות?

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד הפניות – רוב

 << אורח >> משה שגיא: נמנעים – אין

 << אורח >> משה שגיא: הפניות אושרו.

אתי שגיא: תודה רבה.

 << אורח >> משה שגיא: מס' פנייה לוועדה 324 עד 335, 337, עמוד 5.

חזי כהן: חזי כהן, אגף תקציבים.

חזי כהן: הפנייה התקציבית נועדה לצורך תגבור סעיף 04 – משרד ראש הממשלה – בסך של 96,473 אלף שקל.

 << אורח >> משה שגיא: אני דווקא שמח על הפנייה הזאת.

 << אורח >> משה שגיא: הפנייה הזאת חשובה.

 << אורח >> משה שגיא: אבל מתברר שכשרוצים אפשר להוציא סעיף מהפנייה.

חזי כהן: הסעיף הוצא לבקשת משרד ראש הממשלה.

 << אורח >> משה שגיא: בסדר, מה זה משנה, אבל הוא הוצא.

 << אורח >> משה שגיא: זאת אומרת שאפשר להוציא.

 << אורח >> משה שגיא: רבותיי, שאלות על הדבר הזה?

אברהם (אבי) ניסנקורן: אני רוצה להתייחס.

אברהם (אבי) ניסנקורן: זאת דוגמה שהיה פה סעיף שדיבר על מטוס ראש הממשלה על סך 66 מיליון שהוצא, ובעקבות הוצאת הסעיף הזה אנחנו מאשרים את הפנייה.

 << אורח >> משה שגיא: אתם תומכים.

 << אורח >> משה שגיא: הוועדה מאשרת.

אברהם (אבי) ניסנקורן: תומכים, כמובן.

אברהם (אבי) ניסנקורן: זה באמת מראה - -

מיקי לוי: יש 15 מיליון שקל לנסיעות ראש הממשלה בפנים?

מיקי לוי: כן?

קריאה: רטרואקטיבית.

מיקי לוי: מה רטרואקטיבית?

מיקי לוי: אני לא רוצה להצביע.

מיקי לוי: מטייל לחו"ל.

 << אורח >> משה שגיא: אוי, נו.

מיקי לוי: לא, אני לא מצביע.

אחמד טיבי: מי מטייל?

מיקי לוי: ראש הממשלה.

אברהם (אבי) ניסנקורן: אני רק רוצה לסיים שזאת דוגמה שהוועדה צריכה לקחת בחשבון שיש מקומות שצריכים להתעקש על הוצאת סעיפים מסוימים ולא להעביר העברות עד שהם לא ייצאו.

 << אורח >> משה שגיא: זה מקרה יחיד שאני זוכר.

 << אורח >> משה שגיא: אני לא זוכר מקרים כאלה.

אברהם (אבי) ניסנקורן: אבל אתה רואה – ברגע שזה נפרץ אז נפרץ.

 << אורח >> משה שגיא: יש פה סייבר, יש פה המון דברים.

מיקי לוי: יוציאו לי עוד סעיף – אני בעד.

 << אורח >> משה שגיא: אי אפשר כבר להוציא עכשיו.

 << אורח >> משה שגיא: אין מטוס.

קריאות: - - -

 << אורח >> משה שגיא: איפה יש?

חזי כהן: התקציב לנסיעות ראש הממשלה לחו"ל זה תקציב שתוקצב בבסיס התקציב בהרשאה להתחייב, ועכשיו מועבר המזומן בהתאם לקצב הביצוע בפועל.

חזי כהן: וזה ביצוע שכבר קרה.

מיקי לוי: בטח קרה – נסע לפורטוגל, בשביל מה?

 << אורח >> משה שגיא: טוב, נו, מיקי.

 << אורח >> משה שגיא: אני מציע לאשר את זה.

 << אורח >> משה שגיא: המטוס יצא.

מיקי לוי: אני נענה לבקשתך.

 << אורח >> משה שגיא: תודה רבה.

 << אורח >> משה שגיא: אורית, בבקשה.

אורית פרקש הכהן: יש לי שאלה בנוגע לסיכום הסכומים במטה המשרד.

אורית פרקש הכהן: הם פשוט לא מסתדרים.

אורית פרקש הכהן: זה לא סכום גדול.

אורית פרקש הכהן: זה כמה עשרות אלפי שקלים.

אורית פרקש הכהן: אבל תסתכל על זה ותסביר לי.

אורית פרקש הכהן: כי באמת, הרב גפני, חשוב לי הנושא הזה כי כל פעם מגישים לנו בקשות תקציביות והמספרים לא מסתדרים.

 << אורח >> משה שגיא: אני מדבר איתך אבל אני מתכוון לאחרים.

 << אורח >> משה שגיא: לי חשוב יותר המציאות הזאת שאנחנו עומדים פה ביום האחרון של השנה כשאפשר היה להביא את כל ההעברות האלה לפני חצי שנה.

 << אורח >> משה שגיא: עם כל הכבוד, עושים את זה בכוונה.

 << אורח >> משה שגיא: ואני בלית ברירה – המשרדים מדברים איתי, ופעמים רבות זה עובדים כמו במקרה הקודם, ופעמים רבות זה בנושאים שצריך לבצע ואנחנו מאשרים.

חזי כהן: המספרים מסתדרים בדיוק בדברי ההסבר.

חזי כהן: כל הסכומים מפורטים במזומן וגם בהרשאה.

חזי כהן: אני סכמתי עכשיו את כל הסכומים וזה מצטרף בדיוק ל- 38,544 אלפי שקל.

חזי כהן: בדברי ההסבר יש גם פירוט של הרשאה עבור אבטחת ראשי ממשלה לשעבר ועבור מחסומים לאירועים של ראש הממשלה שהם לא - - -

 << אורח >> משה שגיא: מי בעד אישור הפניות?

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד הפניות – רוב

 << אורח >> משה שגיא: נמנעים – 1

 << אורח >> משה שגיא: הפניות אושרו.

 << אורח >> משה שגיא: מס' פנייה לוועדה 392 – המשרד לביטחון פנים – עמ' 37.

מיקי לוי: אפשר לכתוב בהצבעה הקודמת שנמנעתי, בבקשה?

 << אורח >> משה שגיא: כן.

 << אורח >> משה שגיא: אפשר לכתוב שחבר הכנסת מיקי לוי נמנע.

טמיר כהן: בעמ' 28 יש פנייה.

 << אורח >> משה שגיא: אה, דילגתי?

 << אורח >> משה שגיא: נכון, דילגתי.

 << אורח >> משה שגיא: עמ' 28.

עודד פורר: אתה יכול לדלג כי אני מתנגד.

עודד פורר: אני מקווה שהחברים יתנגדו יחד איתי.

 << אורח >> משה שגיא: עמ' 28, פניות 373 עד 376, 386.

 << אורח >> משה שגיא: החברים מתנגדים לזה?

 << אורח >> משה שגיא: כי זה משרד האוצר, זה לא העובדים.

אורית פרקש הכהן: לי יש שאלה לפני זה.

 << אורח >> משה שגיא: רגע.

 << אורח >> משה שגיא: לפני השאלה.

 << אורח >> משה שגיא: מתנגדים לזה?

 << אורח >> משה שגיא: מה עושים עם האוצר?

אמיר מוריץ: אמיר מוריץ, אגף תקציבים במשרד האוצר.

אמיר מוריץ: הפנייה התקציבית נועדה לתקצב סך של 48,921 אלפי שקל בהוצאה לתקצב סך של 62,200 אלפי שקל בהוצאה המותנית בהכנסה למשרד האוצר וכן הסטות פנימיות.

אמיר מוריץ: התקציב נועד להגדלת התקציב במס רכוש בהתאם לביצוע, פרויקטים ברשות המסים, דיגיטציה ברשות המסים ועוד.

מיקי לוי: מה אתם רוצים?

מיקי לוי: לא לשלם כסף למי שחטפו בדרום ובצפון?

 << אורח >> משה שגיא: שנייה, מיקי.

 << אורח >> משה שגיא: לעודד פורר יש שאלה.

עודד פורר: מיקי אומר שמדובר על תשלומים לאנשים שנפגעו.

עודד פורר: אני מסתכל על הפנייה של רשות המסים והם מדברים על הוצאות שכר, ניהול פרויקטים, הדרכה, תשתיות ותחזוקה.

עודד פורר: אני עובר על כל מה שכתוב פה לגבי רשות המסים.

עודד פורר: אחר כך יש שירותי בריאות מיוחדים ואלה כבר דברים שלא קשורים לרשות המסים.

 << אורח >> משה שגיא: הגיעו להסכמה שהם יעבירו ככה.

עודד פורר: - - - תקציב השכר בהתאם לקצב הביצוע בפועל, תגבור תקציב השכר ומימון הסכם שכר עם עובדי הרשות, תגבור תקציב הפניות בהתאם לתכנית אסטרטגית ברשות המסים.

עודד פורר: מה מוכרים לנו פה?

אמיר מוריץ: אם תשים לב, אדוני, בפנייה מופיע מס רכוש בתוספת של 60 מיליון שקלים.

עודד פורר: אני אתנגד.

מיקי לוי: מה אתה רוצה, לעכב שכר לעובדים?

עודד פורר: אני לא רוצה כלום.

עודד פורר: אני רק רוצה שמשרד האוצר יעשה את העבודה שלו.

אלון שוסטר: עודד, הסעיף הראשון הוא 60 מיליון לתוספת.

אמיר מוריץ: אדוני חבר הכנסת צריך להבין ש- 60 מיליון האלה, חלקם עוברים לעוטף עזה וחלקם הולכים לשרפה במבוא מודיעין.

עודד פורר: אני מציע שתפרידו את הפניות.

עודד פורר: אני אאשר רק את זה.

 << אורח >> משה שגיא: עודד, רגע, אני נותן לך.

 << אורח >> משה שגיא: שנייה.

 << אורח >> משה שגיא: רבותיי, בבקשה, בלי הדיבורים האלה.

 << אורח >> משה שגיא: עודד, תסיים את השאלה שלך, תן תשובה ונחליט מה עושים.

 << אורח >> משה שגיא: בבקשה.

עודד פורר: אמרתי - -

 << אורח >> משה שגיא: אתה מתנגד?

עודד פורר: אני אתנגד לזה.

עודד פורר: אם הם רוצים אני מוכן שיפרידו את הסעיף הספציפי הזה ואז אני מוכן לאשר.

מיקי לוי: אנחנו נצביע בעד.

אורית פרקש הכהן: אני גם רוצה לשאול את מס רכוש – לאור ההידרדרות בדרום ובסיפור של מבוא מודיעין, האם מדובר כאן בפלסטר או שנעשתה עבודה אסטרטגית לגבי הרזרבות שיש לקרן מס רכוש כמדינה?

אורית פרקש הכהן: האם יש שם מספיק כסף להתמודד עם האתגרים הנוכחיים?

עודד פורר: אני רוצה להוסיף לשאלה של חברת הכנסת פרקש הכהן, כמה כסף יש כרגע בקרן מס רכוש בסך הכול?

שירלי אביבי: אני שירלי אביבי מרשות המסים.

שירלי אביבי: קרן מס רכוש מנוהלת ומתוקצבת ונערכת לכל מיני אירועים שקורים במדינה הן במבצעים ובשרפות שהוגדרו כאסון.

שירלי אביבי: הקרן נערכת ויודעת לתקצב את כל מי שנפגע הן מנזק ישיר והן מנזק עקיף בגלל מפגיעות כאלה ואחרות במסגרת התהליכים שקורים במדינת ישראל והן על-ידי השרפות.

שירלי אביבי: כרגע יש לקרן תקציב - -

עודד פורר: כמה?

שירלי אביבי: את הסכום המלא אוכל להגיד לך עוד כמה דקות.

עודד פורר: אני מציע שתבדקי את הסכום המלא ונחזור לדיון הזה.

שירלי אביבי: אבל הסכום לא קשור לפנייה עצמה.

שירלי אביבי: הפנייה עצמה לוקחת את הכסף ממס רכוש ומעבירה לטובת הפיצוי של הנפגעים.

שירלי אביבי: כל הסכום שרשום כאן הוא אחרי שנעשה תהליך יסודי לבחון מי הנפגעים ומה מידת הנזק ובכמה צריך לשפות אותם.

עודד פורר: בשביל לבצע מתוך קרן מס רכוש אתם לא צריכים את האישור שלנו.

אמיר מוריץ: אתה טועה, אדוני.

אמיר מוריץ: אנחנו צריכים את האישור שלכם להעביר את הכסף.

עודד פורר: זה לא אישור.

מיקי לוי: עודד, כדי לפצות צריך את אישור הוועדה כדי למשוך כסף מהקרן.

שירלי אביבי: אחרת אני לא יכולה לפצות.

מיקי לוי: זאת הפנייה – לפצות את האנשים.

 << אורח >> משה שגיא: מאה אחוז.

 << אורח >> משה שגיא: מי בעד אישור הפניות?

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד הפניות – רוב

 << אורח >> משה שגיא: נמנעים – 1

 << אורח >> משה שגיא: הפניות אושרו.

אורית פרקש הכהן: איך הם אושרו?

אורית פרקש הכהן: אבל הן לא אושרו.

אורית פרקש הכהן: מי הצביע בעד?

 << אורח >> משה שגיא: כולם.

אורית פרקש הכהן: אני נמנעת.

 << אורח >> משה שגיא: את נמנעת.

 << אורח >> משה שגיא: תרשמו בפרוטוקול שאורית נמנעת.

 << אורח >> משה שגיא: עמ' 37 – פנייה מס' 392 – המשרד לביטחון פנים.

יהונתן פלורסהיים: אני מאגף תקציבים.

יהונתן פלורסהיים: הפנייה נועדה להמרת 27 שיאי כוח אדם ל- 324 חודשי עבודה שזה אותו סכום – עבור משרות במשרד לביטחון הפנים.

יהונתן פלורסהיים: הכול באישור נציבות שירות המדינה.

אברהם (אבי) ניסנקורן: אני לא מבין.

מיקי לוי: אנחנו מבקשים הסבר איזה שיאי כוח אדם במשרד לעת הזאת לפני בחירות.

יונתן פלורסהיים: מדובר בפנייה מאוד טכנית.

יונתן פלורסהיים: יש כמויות של שיאי כוח אדם - -

אורית פרקש הכהן: היא לא כל כך טכנית כי אתה לוקח שיאי תקנים - -

 << אורח >> משה שגיא: תני לו להשלים, אורית.

אורית פרקש הכהן: אני רוצה לחדד את השאלה.

אורית פרקש הכהן: אתה לוקח תקנים ומעביר למשרת אמון ללשכת שר בתקופת מעבר.

אורית פרקש הכהן: אני הייתי רוצה לדעת כמה משרות אתה לוקח מזה ללשכת שר, כמה ללשכת מנכ"ל.

אורית פרקש הכהן: אלה משרות אמון בלי מכרזים.

אורית פרקש הכהן: כמה אתה מעביר למתמחים?

אורית פרקש הכהן: פשוט לפרט את זה.

אורית פרקש הכהן: זה לא מפורט.

אורית פרקש הכהן: אחרי זה אי אפשר להחזיר את זה לתקנים של העובדים של המכרז.

מיקי לוי: למה הופכים משרות רגילות למשרות אמון בעת הזאת?

 << אורח >> משה שגיא: שכולם ישלימו את השאלות.

 << אורח >> משה שגיא: אני רוצה לשמוע תשובה.

 << אורח >> משה שגיא: גם לי חשוב לדעת.

יונתן פלורסהיים: מדובר בפנייה טכנית.

אברהם (אבי) ניסנקורן: מה זה פנייה טכנית?

אברהם (אבי) ניסנקורן: תסביר.

 << אורח >> משה שגיא: למה המילה הזאת?

 << אורח >> משה שגיא: שום דבר בעולם הזה הוא לא טכני.

 << אורח >> משה שגיא: כל דבר, יש בו סיבה ומסובב.

 << אורח >> משה שגיא: החברים שואלים האם זה נכון שלוקחים משרות רגילות והופכים אותן למשרות אמון.

 << אורח >> משה שגיא: בבקשה, תסביר.

יונתן פלורסהיים: לא לוקחים.

יונתן פלורסהיים: אני רוצה לחדד.

 << אורח >> משה שגיא: בבקשה, תסביר.

יונתן פלורסהיים: לא לוקחים משרות רגילות והופכים אותן למשרות אמון.

יונתן פלורסהיים: משרות האמון נקבעו על-ידי נציבות שירות המדינה.

יונתן פלורסהיים: כל שר וכל מנכ"ל, יש להם משרות אמון לפי גודל המשרד ולפי הנחיות שמאושרות גם בידי הכנסת.

 << אורח >> משה שגיא: מה אתם מבקשים פה?

יונתן פלורסהיים: בסך הכול דובר בפנייה שממירה שיאי כוח אדם לחודשי עבודה, לפי הנחיות של תקצוב משרות אמון.

יונתן פלורסהיים: לגבי החלוקה בין משרות אמון למתמחי ייעוץ משפטי – יש 25 משרות אמון.

אברהם (אבי) ניסנקורן: אני לא חושב שצריכים לאשר את הפנייה הזאת.

אברהם (אבי) ניסנקורן: למה 25 משרות אמון במשרד הפנים?

 << אורח >> משה שגיא: הוא אומר שלא מוסיפים משרות אמון.

 << אורח >> משה שגיא: רק ממירים אותן לשעות.

אברהם (אבי) ניסנקורן: כמה משרות יש במשרד לביטחון פנים?

אברהם (אבי) ניסנקורן: מה זה 25 משרות האמון האלה?

יונתן פלורסהיים: המשרות האלה מאושרות על-ידי נציבות שירות המדינה בהתאם להנחיות שגורפות לגבי כל המשרדים.

יונתן פלורסהיים: השר לביטחון פנים הוא גם השר למשרד לעניינים אסטרטגיים.

אברהם (אבי) ניסנקורן: אני מבקש פירוט על משרות האמון האלה.

 << אורח >> משה שגיא: אוקיי.

 << אורח >> משה שגיא: נדלג על זה.

 << אורח >> משה שגיא: אני גם רוצה שתסביר להם.

אורית פרקש הכהן: גם לא הסברת כמה ללשכת השר.

 << אורח >> משה שגיא: אז אני רוצה שהוא יסביר לכם.

 << אורח >> משה שגיא: תסביר להם כי עדיין נשארו דברים פתוחים.

אברהם (אבי) ניסנקורן: יש לשר 25 משרות אמון.

 << אורח >> משה שגיא: אבל הוא אומר שלא מכניסים עכשיו משרות אמון חדשות.

 << אורח >> משה שגיא: ממירים אותן.

אברהם (אבי) ניסנקורן: הוא אמר שתיים למתמחים.

יונתן פלורסהיים: וגם לשכת מנכ"ל.

 << אורח >> משה שגיא: אבי, ביקשתי שהוא יסביר לכם.

 << אורח >> משה שגיא: אין לי עכשיו זמן.

 << אורח >> משה שגיא: אני עובר לפניות מס' 453, 458 בעמ' 40 – משרד החינוך – בניית כיתות לימוד.

קריאה: אושר.

אחמד טיבי: לא, לא.

אחמד טיבי: אני רוצה לשמוע.

אורלי ליימן: אני מאגף תקציבים במשרד האוצר.

אורלי ליימן: הפנייה נועדה להעביר סך של 74,909 אלפי שקלים בהוצאה למשרד החינוך עבור בניית כיתות לימוד וגני ילדים.

אורלי ליימן: התקציב ניתן עבור השעות שניתנו בעבר בהתאם לתכנית החומש לבינוי כיתות לימוד בשנים 2021,2020-2016 ובהתאם להחלטת ממשלה מס' 1848 מיום 11 באוגוסט 2016 בנושא "קריטריונים לבניית כיתות לימוד".

אחמד טיבי: אדוני היושב-ראש, חברי מיקי לוי ואני הגשנו רביזיות לחינוך שהסרנו אותם לאחר הנושא של תלמידי חינוך מיוחד.

אחמד טיבי: סיכמנו שאם הייתה מתקיימת ישיבה אתמול המנכ"ל יואיל בטובו להגיע לכאן.

אחמד טיבי: הסעיף של חינוך הורד והיום לא מופיע המנכ"ל.

אחמד טיבי: אני חשבתי שהוא יגיע היום.

אחמד טיבי: אני מבקש רביזיה על הסעיף הזה ואני רוצה שהמנכ"ל יגיע לוועדה.

 << אורח >> משה שגיא: אבל רביזיה אפשר לעשות רק אחרי שמצביעים.

 << אורח >> משה שגיא: מי בעד אישור הפניות?

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד הפניות – רוב

 << אורח >> משה שגיא: נמנעים – אין

 << אורח >> משה שגיא: הפניות אושרו.

 << אורח >> משה שגיא: אתה מגיש רביזיה ואתה מבקש שהמנכ"ל יבוא.

קריאה: גם אני מבקש רביזיה.

אחמד טיבי: שהמנכ"ל יבוא.

טמיר כהן: גם רביזיה?

קריאה: משותפת.

אחמד טיבי: בחינוך הכול טוב.

ינון אזולאי: גם רביזיה.

אחמד טיבי: שלוש רביזיות.

 << אורח >> משה שגיא: עמ' 44 – פניות 454 עד 455.

אורלי ליימן: הפנייה נועדה להעביר 47 מיליון שקל למשרד החינוך עבור הוצאות שכר עובדי הוראה ועובדי העזר במערכת החינוך עבור חינוך בלתי פורמלי ועבור יישום הסכמים קואליציוניים בעלי משמעות תקציבית.

 << אורח >> משה שגיא: אני רוצה לדעת האם בפנייה הזאת יש העברה לתנועות הנוער.

 << אורח >> משה שגיא: אני מבקש לדעת – התפרסם, ואני לא יודע אם זה נכון או לא נכון - -

מיקי לוי: יבוא המנכ"ל.

 << אורח >> משה שגיא: אנחנו מזמינים את המנכ"ל אולי עוד היום.

 << אורח >> משה שגיא: אני מבקש לדעת האם מה שהתפרסם, שאתם לא תוכלו להעביר את הכסף הזה לתנועות הנוער – האם הפרסום הזה נכון?

 << אורח >> משה שגיא: אני נלחמתי על הדבר הזה יחד עם חברים נוספים.

אלון שוסטר: הם מעבירים.

אלון שוסטר: משרד החינוך - - -

 << אורח >> משה שגיא: אני שאלתי אותו.

 << אורח >> משה שגיא: הוא משרד החינוך.

אלון שוסטר: אה, סליחה.

 << אורח >> משה שגיא: משה, בבקשה.

 << אורח >> משה שגיא: כל התקציבים האלה יבוצעו.

 << אורח >> משה שגיא: לא ישולמו, אבל יבוצעו.

 << אורח >> משה שגיא: תהיה התחייבות כנגד הסכומים.

 << אורח >> משה שגיא: תהיה ועדה והסכומים יחויבו וישולמו בהתאם לקצב הביצוע.

 << אורח >> משה שגיא: אבל אם הפניות היו מאושרות בשלב יותר מוקדם אין ספק שכושר הביצוע שלנו היום היה טוב יותר.

 << אורח >> משה שגיא: אני שואל ספציפית לגבי תנועות הנוער.

 << אורח >> משה שגיא: דיברנו על זה הרבה מאוד פעמים.

 << אורח >> משה שגיא: היו דרישות של כל חברי הכנסת.

 << אורח >> משה שגיא: אחרי סיפור שלם עם אגף התקציבים מגיעה הפנייה.

 << אורח >> משה שגיא: תאמין לי, אמרנו הלל היום בבוקר.

 << אורח >> משה שגיא: האם זה יבוצע או שאנחנו סתם נצביע?

חוה אתי עטייה: אמרנו 52 מיליון.

 << אורח >> משה שגיא: עכשיו יש 52 מיליון.

קריאה: השר התחייב שלא יהיה קיצוץ.

קריאה: אז למה יש קיצוץ של 4 מיליון?

 << אורח >> משה שגיא: עכשיו יש 52 מיליון.

קריאה: לא.

קריאה: קיצצו 4 מיליון.

 << אורח >> משה שגיא: יש תוספת של משרד החינוך.

 << אורח >> משה שגיא: זה הכסף שנמצא.

 << אורח >> משה שגיא: אני רוצה לדעת האם הוא יבוצע.

 << אורח >> משה שגיא: לפי דעתי, יש 52 מיליון.

 << אורח >> משה שגיא: יש תוספות שלא בדיוק אושרו פה אלא ניתנו לעניין הזה ויש היום הכסף שהיה בשנה שעברה.

 << אורח >> משה שגיא: אפילו אם לא ואתן צודקות, אני רוצה לדעת האם מה שיש יבוצע.

 << אורח >> משה שגיא: אם לא יבוצע אז אנחנו בכלל רחוקים.

 << אורח >> משה שגיא: משה, בבקשה, תשובה.

 << אורח >> משה שגיא: יש הנחיה של המנכ"ל לכל יחידות המשרד לעבוד על הביצוע של כל הסעיפים שיאושרו היום.

 << אורח >> משה שגיא: ככל שהסעיפים יאושרו מוקדם יותר כושר הביצוע יהיה טוב.

 << אורח >> משה שגיא: - - - כל מה שיהיה כלול בתוך הפניות ואנחנו נעבוד על זה במרץ.

איתן גינזבורג: אבל אתם הודעתם להם מראש שבתקציב 4 מיליון מתוך 52.

איתן גינזבורג: כלומר מראש הודעתם להם שגם אם יגיעו לכל הביצוע - -

 << אורח >> משה שגיא: נכון לעכשיו יש 48 מיליון.

 << אורח >> משה שגיא: יש עכשיו פנייה שמוגשת לוועדה עם עוד 4 מיליון.

 << אורח >> משה שגיא: זה ישלים את הסכום קרוב ל-52.

קריאה: מה המשפט האחרון?

 << אורח >> משה שגיא: לפי הסיכום שאני הגעתי איתו אליהם והם הגיעו אליי אמורים להיות כמעט 52 מיליון בסוף התהליך הזה.

 << אורח >> משה שגיא: זה חלק מזה.

איתן גינזבורג: היום.

 << אורח >> משה שגיא: היום אני לא יודע אם אני אביא את זה.

 << אורח >> משה שגיא: גם לי יש שיגעונות, לא רק לאגף התקציבים?

 << אורח >> משה שגיא: הם מעצבנים, חבל על הזמן.

איתן גינזבורג: איזה סעיף זה 4 מיליון האלה?

 << אורח >> משה שגיא: 46 - - - זה לא נמצא בפנייה הזאת.

 << אורח >> משה שגיא: זאת פנייה שצריכה להגיע לוועדה.

אורית פרקש הכהן: אז אולי נחכה שהיא תגיע.

 << אורח >> משה שגיא: היא תגיע.

 << אורח >> משה שגיא: תאמיני לי, היא תגיע.

אורית פרקש הכהן: מתי היא תגיע?

אורית פרקש הכהן: היום אנחנו ב-30 בחודש, לא?

אורית פרקש הכהן: לי יש עוד שאלה לגבי החינוך המוכשר שאתה יודע שאנחנו מלווים הרבה מאוד זמן.

עודד פורר: חברים, אם הייתם עוצרים לפנייה של האוצר היו מתייחסים אליכם.

עודד פורר: אל תדאגו, לא תהיה תשובה לעניין הזה.

 << אורח >> משה שגיא: אם נעכב את זה הם יפנו אלינו – אשרי המאמין.

עודד פורר: לפחות את ההוצאה, חבר הכנסת גפני.

 << אורח >> משה שגיא: בסדר, עודד.

עודד פורר: לא אמרתי לעצור את הכול.

עודד פורר: אמרתי לך את זה גם בשבוע שעבר.

עודד פורר: אמרתי לך, את הכול נעביר, בוא נעצור את ההוצאה.

עודד פורר: מה קרה?

 << אורח >> משה שגיא: בסדר, נו.

אורית פרקש הכהן: שמעתי הכרזות על פתרונות והרבה מאוד אמירות חגיגיות.

אורית פרקש הכהן: אני רציתי להבין מהן.

 << אורח >> משה שגיא: חבל על הזמן.

אורית פרקש הכהן: מה זה חבל על הזמן?

אורית פרקש הכהן: אז אם אנחנו מיותרים - -

 << אורח >> משה שגיא: לא, לא לקיים את הדיאלוג הזה.

אורית פרקש הכהן: אני רוצה, בבקשה, להבין לאן הפתרון ומהו הפתרון כי מסמך לא ראיתי, ובלי מסמך כתוב של משרד האוצר זה פשוט דיבורים.

אורית פרקש הכהן: אז אני מבקשת לדעת מה הפתרון שסוכם עליו ואיפה רואים אותו בהתחייבות תקציבית ממשית אמיתית?

אברהם (אבי) ניסנקורן: מכיוון שדיברתי יחד עם מיקי עם ראש אגף התקציבים ובתיאום עם יושב-ראש הוועדה אז אני אגיד כי השיחות היו ישירות.

אברהם (אבי) ניסנקורן: יש הרי מסמך התחייבות שמדבר על התקציב הבא.

אברהם (אבי) ניסנקורן: במסמך ההתחייבות כתוב בסופו שזה ייושם בהקדם האפשרי – או מילים כאלה לא מחייבות.

אורית פרקש הכהן: מילים לא מחייבות?

אברהם (אבי) ניסנקורן: אני מדבר רגע על יישום הקבע.

אברהם (אבי) ניסנקורן: ברמת יישום הקבע אנחנו מדברים על יישום קבע החל משנת הלימודים הבאה בצורה מלאה.

אברהם (אבי) ניסנקורן: זה גם בשיחה שלי עם משה וגם בשיחה שלי עם שאול מרידור, שתהיה הקצאת כספים מלאה וגם - - - כמובן מיקי שהוביל את זה יחד עם יושב-ראש הוועדה.

אברהם (אבי) ניסנקורן: זה הנושא הראשון.

אברהם (אבי) ניסנקורן: זאת אומרת התרגום בפועל של המסמך שקיבלנו מהוועדה יהיה יישום מלא בשנת הלימודים הבאה.

אורית פרקש הכהן: אז אני מבקשת לראות את המסמך הזה.

ינון אזולאי: אני אומר לך שאני בדקתי – אין מסמך.

אברהם (אבי) ניסנקורן: הסיכום הוא בעל-פה.

ינון אזולאי: ואתה מאמין לעל-פה?

ינון אזולאי: הכול היה בעל-פה.

אברהם (אבי) ניסנקורן: חבר'ה, אתם רוצים להתחיל לדבר?

אברהם (אבי) ניסנקורן: תתחילו ואני אחכה.

ינון אזולאי: שמענו את כל זה.

ינון אזולאי: אין פה משהו חדש.

ינון אזולאי: הסיכום הוא בעל-פה.

אברהם (אבי) ניסנקורן: אז אני אומר בעל-פה ואני אומר שאף אחד לא יכול להביא סיכום טוב יותר.

אברהם (אבי) ניסנקורן: כל הגיבורים – שיביאו סיכום יותר טוב.

אברהם (אבי) ניסנקורן: לא ראינו שהגיבורים הביאו סיכום טוב.

 << אורח >> משה שגיא: אבי, תודה רבה.

אברהם (אבי) ניסנקורן: רק רגע, לא סיימתי.

אברהם (אבי) ניסנקורן: לגבי השנה הזאת תקום ועדה יחד עם משרד החינוך ויחד עם משרד האוצר בליווי ישיר של ראש אגף התקציבים ובליווי של הוועדה שתראה איך מקצים כסף השנה.

אברהם (אבי) ניסנקורן: ההקצאה לא תהיה מלאה, היא תהיה חלקית.

אברהם (אבי) ניסנקורן: התבקשתי לא להגיד את סכום ההקצאה.

אברהם (אבי) ניסנקורן: אבל הוא אמור להיות סכום נכבד שמשה מכיר אותו.

אברהם (אבי) ניסנקורן: זאת צריכה להיות הקצאה שתתחיל כבר השנה.

אברהם (אבי) ניסנקורן: עד פה אני מדייק בכול?

ינון אזולאי: ועל 2019 אין כלום, כן?

אברהם (אבי) ניסנקורן: דיברתי על 2019.

עודד פורר: אני אגיד כמה משפטים ולא אפריע לך יותר.

עודד פורר: בהקשר להעברה הקודמת של משרד האוצר.

עודד פורר: אמרתי לך גם בדיון הקודם – אני מסכים שאי אפשר לתקוע פה את כל ההעברות של כל המשרדים.

עודד פורר: אני מאשים גם את משרד האוצר במה שקורה פה עכשיו.

עודד פורר: לדעתי, אפשר היה לתפוס העברה אחת של משרד האוצר ואותה להחזיק ולא להעביר.

עודד פורר: לצערי, שוב, מה שהיה הוא שיהיה.

עודד פורר: אז משכו את זה ומשכו את זה.

עודד פורר: הם יושבים רגל על רגל.

עודד פורר: באגף התקציבים במשרד האוצר הם יודעים טוב מאוד שאתם פה תעבירו להם את כל ההעברות וכל הדברים.

עודד פורר: שום דבר לא ייפגע, גם לא הדברים החשובים פחות.

עודד פורר: אז יעברו פה גם דברים חשובים אבל יעברו גם דברים לא חשובים.

 << אורח >> משה שגיא: הגשת על זה רביזיה.

עודד פורר: כן.

 << אורח >> משה שגיא: אני עוד לא מצביע על זה.

 << אורח >> משה שגיא: אנחנו עוד נראה מה אני עושה.

אורית פרקש הכהן: אני מצטרפת לרביזיה של עודד.

מיכל שיר סגמן: אני רק רוצה לחדד – מתי 4 מיליון כן?

 << אורח >> משה שגיא: זה צריך להגיע היום.

אורית פרקש הכהן: לגבי ההסבר - -

עודד פורר: אני רק אגיד שלגבי הפניות האחרות אני אצביע בעד.

 << אורח >> משה שגיא: כן, אני יודע.

 << אורח >> משה שגיא: אני לא חולק עליך, דרך אגב.

אורית פרקש הכהן: אני חושבת שצריך להגביל את האוצר בתקופה של הוועדה.

אורית פרקש הכהן: כי ועדה יכולה לקחת שנתיים, מניסיוני בממשלה.

אברהם (אבי) ניסנקורן: ההבנות שהוועדה תסיים את דיוניה בחודשיים הקרובים.

 << אורח >> משה שגיא: מי בעד אישור הפניות?

 << אורח >> משה שגיא: מי נגד?

קטי קטרין שטרית: רגע, גפני.

 << אורח >> משה שגיא: אני אתן לך לדבר אבל הייתי באמצע ההצבעה.

קטי קטרין שטרית: אבל זה הנושא הזה.

 << אורח >> משה שגיא: זה לא הנושא הזה.

 << אורח >> משה שגיא: אין נושא כזה פה.

קטי קטרין שטרית: על החינוך.

קטי קטרין שטרית: אתה לא מדבר כרגע על זה?

 << אורח >> משה שגיא: על העברה של חינוך, רק דברים אחרים.

קטי קטרין שטרית: יש פה סעיף של חינוך מיוחד.

קטי קטרין שטרית: אפשר לדבר גם על המוכר?

 << אורח >> משה שגיא: אפשר, כן.

קטי קטרין שטרית: אז מישהו יכול לתת תשובה לגבי הנושא הזה?

 << אורח >> משה שגיא: אבי נתן עכשיו תשובה.

קריאה: - - - זה לא לגננות ולא ל"אופק חדש".

מכלוף מיקי זוהר: אבי, אני שמעתי את התשובה.

מכלוף מיקי זוהר: אחת הבעיות היא שזה מאוד עמום.

מכלוף מיקי זוהר: אני יודע למוד ניסיון עם האוצר.

מכלוף מיקי זוהר: כיושב-ראש ההסתדרות עשית איתם המון משאים ומתנים.

מכלוף מיקי זוהר: אז אני גם למוד ניסיון איתם - -

אברהם (אבי) ניסנקורן: אני דיברתי איתם על הסכום המדויק.

מכלוף מיקי זוהר: כשזה עמום בסוף לא קורה כלום.

מכלוף מיקי זוהר: זאת הבעיה.

אברהם (אבי) ניסנקורן: ביום רביעי היינו בשיח שוטף יחד עם חשבות משרד האוצר ויחד עם יושב-ראש הוועדה.

אברהם (אבי) ניסנקורן: היינו בסיטואציה שיכולנו לתקוע מיליארד שקלים והם היו חוזרים לאוצר המדינה ולא מחולקים עד סוף השנה.

אברהם (אבי) ניסנקורן: ואז מיליארד שקלים, כולל לחינוך המיוחד, היו לא מחולקים.

אברהם (אבי) ניסנקורן: צריך לקבל החלטות בחיים.

אברהם (אבי) ניסנקורן: לגבי סכום קבע – החידוד מול המכתב שיש לכולם זה שיישום הקבע אמור להיות מלא משנת הלימודים הבאה ולא חלקי.

אברהם (אבי) ניסנקורן: זה הנושא הראשון בשיחה עם שאול מרידור וגם עם משרד החינוך.

אברהם (אבי) ניסנקורן: אני צריך לעקוב ולראות שזה קורה.

אברהם (אבי) ניסנקורן: לגבי היישום בתקופת הביניים – הכוונה היא שתהיה ועדה שתדון תוך חודשיים ותקצה בערך חצי מהסכום שמוקצה באופן רגיל בשנה רגילה.

אברהם (אבי) ניסנקורן: זה בגדול הדיבורים שדיברנו גם עם משה וגם עם שאול מרידור ואני מקווה שיישמו את הכוונה כפי שדובר בעל-פה בינינו וייושם באופן מלא.

אברהם (אבי) ניסנקורן: זה התפקיד שלנו – לעקוב שזה ייושם.

אברהם (אבי) ניסנקורן: אבל האופציה היא בין איבוד של מיליארד שקל לבין המשך.

אברהם (אבי) ניסנקורן: זה המרב שאפשר היה לעשות.

מיקי לוי: הייתה התייעצות גם עם גפני וגם עם שאול מרידור שאני מכיר 25 שנה מהעבודה המשותפת.

מיקי לוי: אני יכול להגיד לזכותו שהוא אף פעם לא נתן לי אינפורמציה לא נכונה.

מיקי לוי: אני נזהר ולא אומר "שיקר".

מיקי לוי: אני סומך.

מיקי לוי: אין לי ברירה.

מיקי לוי: או שאני עוצר את כל התקציב של המועצות והעיריות והן לא יוכלו להתקיים או שאנחנו מתירים את זה ומאמינים לשאול אישית וממתינים חודשיים.

ינון אזולאי: מיקי, מה שסגן השר יצחק כהן הודיע זה אותו דבר?

מיקי לוי: סגן שר האוצר חבר הכנסת איציק כהן התקשר אליי אישית וביקש ממני ומאחמד טיבי בכל לשון של בקשה להסיר את הרביזיה.

מיקי לוי: כי מדובר גם על מועצות ועיריות במגזר, זה לא רק תחום מסוים.

מיקי לוי: חשבנו שמן הדין בשעה מאוד בעייתית כזאת לא לעצור לגמרי.

מיקי לוי: אנחנו נמתין חודשיים.

מיקי לוי: יהיו לנו מספיק מנופים בשנה הבאה כדי לעצור תקציבים כאלה ואחרים אם הנושא הזה לא ייפתר.

ינון אזולאי: אבל כולנו מסכימים שאין פה פתרון אמיתי.

מיקי לוי: יש הבטחה לפתרון.

ינון אזולאי: אבל פתרון אין לנו עדיין.

 << אורח >> משה שגיא: ינון, לא להצביע?

ינון אזולאי: אני רק מעלה.

ינון אזולאי: אתה מחליט מה לעשות.

 << אורח >> משה שגיא: אני מחליט.

 << אורח >> משה שגיא: אני מתייעץ איתך.

קטי קטרין שטרית: האם אפשר לסמוך רק על הבטחה?

קריאה: אתם רואים את הילד הזה?

קריאה: הוא בשנה הבאה לא יקבל טיפול.

 << אורח >> משה שגיא: אני רק אומר לכם, ההסכם הקואליציוני שאנחנו נעשה יכלול גם את החינוך המיוחד.

קריאות: - - -

 << אורח >> משה שגיא: מי בעד אישור הפניות?

קטי קטרין שטרית: אמרתי לו.

קטי קטרין שטרית: זאת המנטרה הזאת שחוזרת על עצמה.

 << אורח >> משה שגיא: מה זה "המנטרה הזאת"?

קטי קטרין שטרית: זאת מנטרה.

קטי קטרין שטרית: זה לא בסדר מה שאתה עושה עכשיו.

 << אורח >> משה שגיא: מי בעד אישור הפניות?

 << אורח >> משה שגיא: ירים את ידו.

קריאה: אתם לא מתייחסים אלינו.

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד הפניות – רוב

 << אורח >> משה שגיא: נמנעים – אין

 << אורח >> משה שגיא: הפניות אושרו.

קריאות: - - -

מיקי לוי: - - - מערכה קשה.

מיקי לוי: אל תגיד את זה.

מיקי לוי: שבועיים הייתה לנו מערכה קשה.

קטי קטרין שטרית: מיקי, כשרצית את המכון הוולקני מצאו לזה כסף.

קטי קטרין שטרית: למכון הוולקני מצאו.

מיקי לוי: תאמיני לי, קטי, כשאני עצרתי את זה אתם לא הייתם פה.

קטי קטרין שטרית: היינו על הירח.

מיקי לוי: אל תעשי עליי סיבוב.

קטי קטרין שטרית: מדברים על זה כבר חצי שנה אם לא יותר.

מיקי לוי: אל תעשי עליי סיבוב.

מיקי לוי: אתה מסוגל לתת לילדים האלה הבטחה?

קריאות: - - -

מיקי לוי: למה לא היית פה?

מיקי לוי: היית מביאה הסכם יותר טוב.

קטי קטרין שטרית: - - -

קריאות: - - -

 << אורח >> משה שגיא: רבותיי, אני מבקש להפסיק.

 << אורח >> משה שגיא: לא לדבר, אני אוציא.

 << אורח >> משה שגיא: מספיק.

מיקי לוי: - - - איפה הייתם 40 שנה?

מיקי לוי: את בשלטון.

 << אורח >> משה שגיא: עם כל הכבוד – מספיק.

קטי קטרין שטרית: מיקי, הרפורמות הן לא 40 שנה.

 << אורח >> משה שגיא: קטי, קטי.

 << אורח >> משה שגיא: פניות מס' 456 עד 457.

קטי קטרין שטרית: הרפורמה היא לא 40 שנה.

קריאה: - - -

 << אורח >> משה שגיא: תלכו למשרד האוצר.

 << אורח >> משה שגיא: שם יש הכסף.

קריאה: אז למה אתה מעביר להם?

 << אורח >> משה שגיא: למה, שאול כבר לא רוצה לעשות הפגנות שם?

 << אורח >> משה שגיא: פניות 456 עד 457, עמ' 55.

שירה עמיאל: אני שירה עמיאל, אגף תקציבים במשרד האוצר.

שירה עמיאל: הפנייה נועדה להעברת 25 אלפי שקלים לנושא הלוואות עובדי מדינה.

שירה עמיאל: מדובר בסכום באשראי, סעיף 83.

שירה עמיאל: זה פער תזרימי בין לקיחת ההלוואות להחזר ההלוואות.

 << אורח >> משה שגיא: יש התנגדות לזה?

 << אורח >> משה שגיא: מי בעד אישור הפניות?

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד הפניות – רוב

 << אורח >> משה שגיא: נמנעים – אין

 << אורח >> משה שגיא: הפניות אושרו.

 << אורח >> משה שגיא: הפניות שבאות אחר כך, נכון?

טמיר כהן: הן עדיין לא מאושרות.

טמיר כהן: צירפנו אותן כדי שלא יהיה בלגן.

טמיר כהן: סיימנו את הפניות.

טמיר כהן: אנחנו עוברים להודעות.

איתן גינזבורג: מה עם השאר?

טמיר כהן: הן עדיין - - - לוועדת הסכמות.

 << אורח >> משה שגיא: אין יומיים.

ינון אזולאי: פנייה שמגיעה היום, מה דינה אם אין יומיים?

 << אורח >> משה שגיא: אז אין יומיים.

 << אורח >> משה שגיא: מה זה משנה?

 << אורח >> משה שגיא: אז אנחנו נשב ונשבור את הראש מה עושים, אם בכלל.

 << אורח >> משה שגיא: יכול להיות שלא נעשה.

אמיר מוריץ: אני אמיר מוריץ מאגף תקציבים.

אמיר מוריץ: הפנייה התקציבית נועדה להעביר עודפים משנת התקציב 2018 לשימוש שנת התקציב 2019 בסך 70,379 אלפי שקלים של רשות המסים.

קריאות: - - -

 << אורח >> משה שגיא: אני מבקש לעבור הלאה.

 << אורח >> משה שגיא: תודה רבה.

 << אורח >> משה שגיא: אנחנו נדבר על הפנייה הזאת אחרי שכל הפניות יהיו פה.

 << אורח >> משה שגיא: עמ' 10 זה גם משרד האוצר.

 << אורח >> משה שגיא: אני מבקש לא לדון על זה עד שכל הפניות, כולל הנושא הזה של תנועות הנוער, יהיו פה.

 << אורח >> משה שגיא: אחרי שהכול יהיה נראה מה אנחנו עושים.

 << אורח >> משה שגיא: גמלאות ופיצויים, בבקשה.

אביגיל ונקרט: אביגיל ונקרט, אגף תקציבים.

אביגיל ונקרט: הפנייה נועדה להעברת עודפים משנת הכספים 2018 לשנת הכספים 2019 בסך של 122,000 אלפי שקל להוצאה לתכנית 121301 – טיפול מנהלת הגמלאות.

אביגיל ונקרט: העודפים נוצרו בגין התחייבות שנמשכות.

 << אורח >> משה שגיא: טוב, הבנו.

 << אורח >> משה שגיא: מי בעד אישור ההודעה?

 << אורח >> משה שגיא: ירים את ידו.

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד – רוב

 << אורח >> משה שגיא: נמנעים – אין

 << אורח >> משה שגיא: ההודעה אושרה.

 << אורח >> משה שגיא: הודעה 20-029 – חינוך.

 << אורח >> משה שגיא: עודפים.

 << אורח >> משה שגיא: אנחנו מדלגים על זה כבר הרבה זמן.

אורלי ליימן: הפנייה נועדה להעביר סך של 294 מיליון שקלים משנת התקציב 2018 לשנת התקציב 2019 כעודף, וזאת בגין התחייבויות המשרד.

 << אורח >> משה שגיא: מי בעד אישור?

 << אורח >> משה שגיא: מי נגד?

 << אורח >> משה שגיא: מי נמנע?

 << אורח >> משה שגיא: בעד – רוב

 << אורח >> משה שגיא: נמנעים – אין

 << אורח >> משה שגיא: ההודעה אושרה.

 << אורח >> משה שגיא: יש עוד משהו?

טמיר כהן: עוד הודעה אחת בעמוד 28.

 << אורח >> משה שגיא: מה שנשאר עם האוצר ועם הדיור נביא אחרי שיהיו פה כל הפניות של אגף התקציבים ושלא ישחקו אתנו יותר.

 << אורח >> משה שגיא: אנחנו מסיימים.

 << אורח >> משה שגיא: אנחנו עוברים לנושא של הארכת המועדים.

קריאה: - - -

 << אורח >> משה שגיא: מה?

 << אורח >> משה שגיא: מה?

קריאה: ניצולי שואה, מימון בחירות.

 << אורח >> משה שגיא: איפה ניצולי שואה?

 << אורח >> משה שגיא: אין לנו יומיים.

טמיר כהן: זה הגיע היום ועוד לא קיבלנו אישור מוועדת ההסכמות.

 << אורח >> משה שגיא: אם את רוצה לשאול אני אענה.

 << אורח >> משה שגיא: אני מעדיף בשבילך שלא תשאלי.

מיקי לוי: מה זה ניצולי שואה?

 << אורח >> משה שגיא: ועדת ההסכמות אישרה.

 << אורח >> משה שגיא: משה, שהמנכ"ל ידבר איתם.

 << אורח >> משה שגיא: שיגיד שאתה מייצג אותו.

 << אורח >> משה שגיא: אני לא מתערב בזה.

 << אורח >> משה שגיא: אני מייצג אותו.

 << אורח >> משה שגיא: אבל שהמנכ"ל יבוא.

אחמד טיבי: הוא ידבר איתי במקום - -

 << אורח >> משה שגיא: תעשה לי טובה, אל תתערב.

אחמד טיבי: לא מדברים איתי במקום המנכ"ל.

אחמד טיבי: שהמנכ"ל יגיע לפה.

 << אורח >> משה שגיא: משה, תגיד למנכ"ל שבלי זה הם לא מסירים את הרביזיה.

 << אורח >> משה שגיא: אני לא חושב שזה נכון.

 << אורח >> משה שגיא: אני חושב שהוא צריך לבוא.

אחמד טיבי: כמה פעמים צריך לבקש?

 << אורח >> משה שגיא: ועדת הכספים מבקשת.

 << אורח >> משה שגיא: מה, הוא לא יכול לבוא להסביר?

עודד פורר: לא היה קורה כלום אם מנכ"ל משרד החינוך ומנכ"ל משרד האוצר היו נמצאים כאן.

עודד פורר: לא היו נפגעים מזה.

עודד פורר: כבודם לא היה נפגע.

עודד פורר: עושים צחוק מאנשים פה.

אחמד טיבי: אני מבקש רביזיה על החינוך - - -

 << אורח >> משה שגיא: לא, לא, עזוב.

אחמד טיבי: מה זה הדבר הזה?

 << אורח >> משה שגיא: טיבי, אני נלחם יותר ממך.

מכלוף מיקי זוהר: גם אני יכולתי לבקש רביזיה ולא ביקשתי.

 << אורח >> משה שגיא: לא, לא.

מכלוף מיקי זוהר: יש גם אחריות, מה לעשות.

 << אורח >> משה שגיא: תן לי לעשות את העבודה.

 << אורח >> משה שגיא: אני מחדש את הישיבה.

 << אורח >> משה שגיא: רבותיי מהחינוך המיוחד, אני ממש מתנצל.

 << אורח >> משה שגיא: יש פה דיון עם למעלה מ- 25 חברי כנסת עם שר המשפטים.

 << אורח >> משה שגיא: היות שזה לא דיון שנוגע אליכם אתם תקבלו מקום חזרה כשתהיינה העברות.

קריאה: מה שקרה פה קודם - -

 << אורח >> משה שגיא: אני לא ראיתי מה קרה.

קריאות: - - -

 << אורח >> משה שגיא: דקה, לא לצעוק.

 << אורח >> משה שגיא: תעשו לי טובה, אני לא נגדכם.

 << אורח >> משה שגיא: אני מבקש עזרה בעניין הזה.

 << אורח >> משה שגיא: אין אפשרות.

קטי קטרין שטרית: אם יבטיחו להם שיכניסו אותם חזרה - -

 << אורח >> משה שגיא: אני מבטיח להם שהם יחזרו חזרה.

קטי קטרין שטרית: ואני דואגת לזה שהם - - -

 << אורח >> משה שגיא: מאה אחוז.

 << אורח >> משה שגיא: ברגע שיהיו העברות אני לא אבצע דבר בלי שהם חוזרים.